**ENERGO d.o.o., Dolac 14, 51000 Rijeka OIB 99393766301,** u svojstvu operatora plinskog distribucijskog sustava, koji zastupa direktor Marko Križanec, dipl. ing., EMBA (u daljnjem tekstu: operator distribucijskog sustava)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB:\_\_\_\_\_\_\_\_\_\_\_\_\_\_\_\_\_,** u svojstvu korisnika plinskog distribucijskog sustava i opskrbljivača plinom, zastupano po \_\_\_\_\_\_\_\_\_\_\_\_\_\_\_\_\_\_\_\_\_, (u daljnjem tekstu: Korisnik sustava)

sklopili su slijedeći

**UGOVOR O DISTRIBUCIJI PLINA br: \_\_\_\_\_\_\_\_\_\_\_**

# PREDMET UGOVORA

Članak 1.

1. Ovim Ugovorom o distribuciji plina (u daljnjem tekstu: UGOVOR) između OPERATORA DISTRIBUCIJSKOG SUSTAVA i KORISNIKA SUSTAVA uređuje se pružanje usluge distribucije plina, uključivo pomoćne usluge i financijske obveze, sukladno važećim Mrežnim pravilima plinskog distribucijskog sustava (u daljnjem tekstu: MREŽNA PRAVILA).

KORISNIK SUSTAVA ovaj UGOVOR sklapa u ime i za račun krajnjeg kupca priključenog na distribucijski sustav kojeg KORISNIK SUSTAVA opskrbljuje plinom. Popis obračunskih mjernih mjesta krajnjih kupaca na koje se odnosi ovaj Ugovor o distribuciji plina vodi se u Registru obračunskih mjernih mjesta (ROMM).

# UVJETI DISTRIBUCIJE PLINA

Članak 2.

1. Prava i obveze OPERATORA DISTRIBUCIJSKOG SUSTAVA i KORISNIKA SUSTAVA utvrđena su **Općim uvjetima korištenja distribucijskog sustava** (dalje u tekstu: OPĆI UVJETI) koji se nalaze u Prilogu 3. MREŽNIH PRAVILA i sastavni su dio ovog UGOVORA.
2. Ugovorne strane se oslobađaju obveza za neispunjenje ili zakašnjelo ispunjenje svojih obveza, ako je do neispunjenja, odnosno zakašnjelog ispunjenja došlo zbog nastupa više sile, u smislu odredbi Zakona o energiji.

# ODREDBE O KVALITETI OPSKRBE PLINOM

 Članak 3.

1. Ugovorne strane su suglasne da OPERATOR DISTRIBUCIJSKOG SUSTAVA nije odgovoran za poremećaje pouzdanosti i kvalitete usluge distribucije plina uzrokovane višom silom, utvrđenim neispravnostima na plinskim instalacijama kupaca, djelovanju trećih osoba kao i redovnim i najavljenim radovima pregleda, ispitivanja, remonta, dogradnje ili rekonstrukcije distribucijskog sustava te priključenjem novih korisnika na sustav.
2. Ukoliko kvaliteta plina u distribucijskom sustavu odstupa od standardne, OPERATOR DISTRIBUCIJSKOG SUTAVA postupa sukladno MREŽNIM PRAVILIMA i u tom slučaju nije odgovoran za eventualnu štetu koju korisnik sustava može imati u slučaju da preko ulaznih točaka uđe plin čija kvaliteta odstupa od standardne.
3. Kvaliteta plina odnosi se na kemijski sastav plina i ogrjevnu vrijednost plina odnosno na parametre standardne kvalitete plina koji su propisani Općim uvjetima opskrbe plinom. Utvrđivanje kvalitete plina na ulazima u distribucijski sustav, koji su ujedno i izlazi iz transportnog sustava obveza je operatora transportnog sustava sukladno MREŽNIM PRAVILIMA.

# UVJETI OGRANIČENJA ISPORUKE PLINA

 Članak 4.

1. U slučaju da KORISNIK SUSTAVA ne ispuni ili zakasni s ispunjenjem obveza temeljem OPĆIH UVJETA i ovog UGOVORA, OPERATOR DISTRIBUCIJSKOG SUSTAVA ima pravo, uz prethodnu obavijest KORISNIKUSUSTAVA koja mora biti uručena najmanje 24 (dvadesetčetiri) sata unaprijed prije ograničenja ili obustave pružanja usluge distribucije plina:
* ograničiti ili potpuno obustaviti pružanje usluge distribucije plina u slučaju da ukupan dospjeli dug KORISNIKA SUSTAVA odgovara visini najmanje 2 (dvije) mjesečne naknade za korištenje distribucijskog sustava, počevši najranije 5 (pet) dana od dana dospijeća druge mjesečne naknade i
* ograničiti ili potpuno obustaviti pružanje ugovorenih usluga u slučaju povreda obveza sukladno OPĆIM UVJETIMA, počevši najranije 5 (pet) dana nakon proteka rokova za dostavu odnosno obnovu sredstava osiguranja plaćanja.
1. Sklapanjem UGOVORA, KORISNIK SUSTAVA potvrđuje da je suglasan da razlozi navedeni u stavku 1. ovog članka predstavljaju opravdani razlog za ograničenje ili obustavu pružanja usluge distribucije plina. U slučaju ograničenja ili obustave pružanja usluge distribucije plina sukladno ovome članku, OPERATOR DISTRIBUCIJSKOG SUSTAVA neće biti odgovoran za bilo kakvu štetu koju bi eventualno mogao pretrpjeti KORISNIK SUSTAVA ili treće osobe, s čime je KORISNIK SUSTAVA suglasan te se obvezuje braniti i obeštetiti OPERATORA DISTRIBUCIJSKOG SUSTAVA u slučaju bilo kakvih zahtjeva trećih osoba.

# ODREDBE O OČITANJU I DOSTAVI MJERNIH PODATAKA

Članak 5.

1. OPERATOR DISTRIBUCIJSKOG SUSTAVA dužan je očitati obračunska mjerna mjesta sukladno MREŽNIM PRAVILIMA.
2. OPERATOR DISTRIBUCIJSKOG SUSTAVA dužan je na zahtjev i trošak krajnjeg kupca ili KORISNIKA SUSTAVA očitati stanje plinomjera, a što se naplaćuje prema cjeniku nestandardnih usluga OPERATORA DISTRIBUCIJSKOG SUSTAVA.

Članak 6.

1. Energija isporučenog plina, utvrđuje se kao umnožak količine plina očitane na plinomjeru i/ili druge mjerne opreme te iznosa ogrjevne vrijednosti isporučenog plina, i izražava se kao cjelobrojna vrijednost u kWh.
2. Iznos ogrjevne vrijednosti iz stavka 1. ovoga članka odnosi se na gornju ogrjevnu vrijednost plina, izražen u kWh/m3, zaokruženo na šest decimalnih mjesta.

Članak 7.

1. Ukoliko OPĆIM UVJETIMA ili drugim podzakonskim aktom nije izrijekom drugačije navedeno, dostava očitanja, obavijesti i drugih priopćenja između OPERATORA DISTRIBUCIJSKOG SUSTAVA i KORISNIKA SUSTAVA obavljat će se primarno elektroničkom poštom ili u ostalim slučajevima pisanim putem, preporučenom pošiljkom s povratnicom, putem kurirske službe ili na ruke ili telefaksom. Dostava se obavlja na adrese, brojeve telefona i telefaksa naznačene u ovom UGOVORU.

# ODREDBE O OBRAČUNU I PLAĆANJU NAKNADE ZA KORIŠTENJE DISTRIBUCIJSKOG SUSTAVA

Članak 8.

1. Standardna usluga distribucije plina podrazumijeva preuzimanje plina na ulazu u distribucijski sustav, očitanje plinomjera i druge mjerne opreme na obračunskom mjernom mjestu, dostava podataka o očitanju, te ostale aktivnosti koje je OPERATOR DISTRIBUCIJSKOG SUSTAVA dužan obavljati u okviru standardne usluge koja je definirana MREŽNIM PRAVILIMA.
2. KORISNIK SUSTAVA je obvezan plaćati OPERATORU DISTRIBUCIJSKOG SUSTAVA naknadu za korištenje distribucijskog sustava sukladno važećoj Odluci o iznosu tarifnih stavki za distribuciju plina. Sve ostale usluge koje relevantnim zakonskim ili podzakonskim aktom nisu proglašene standardnom uslugom naplaćuju se prema cjeniku za nestandardnu uslugu koji je objavljen na web portalu: [www.energo.hr.](http://www.energo.hr.)
3. OPERATOR DISTRIBUCIJSKOG SUSTAVA za standardnu uslugu ispostavlja mjesečni račun s navođenjem valute plaćanja od 7 dana od dana ispostavljanja računa, a KORISNIK SUSTAVA obvezuje se na uredno plaćanje unutar valute dospijeća.
4. Za zakašnjela plaćanja OPERATOR DISTRIBUCIJSKOG SUSTAVA obračunava zakonsku zateznu kamatu od dana dospijeća novčane obveze do dana kada je KORISNIK SUSTAVA doznačio sredstva na žiro račun OPERATORA DISTRIBUCIJSKOG SUSTAVA, a KORISNIK SUSTAVA se obvezuje na plaćanja u roku od 7 dana od dana ispostavljanja obračuna kamata.

# VRIJEME I MJESTO ISPORUKE PLINA, OSTALE ODREDBE

Članak 9.

1. KORISNIK SUSTAVA dužan je u trenutku sklapanja UGOVORA dostaviti sredstva osiguranja plaćanja sukladno OPĆIM UVJETIMA i to bankarsku garanciju, bezuvjetnu, neopozivu, bez prigovora i na prvi poziv, izdanu od banke prihvatljive OPERATORU DISTRIBUCIJSKOG SUSTAVA, na iznos koji odgovara 10 (deset) % procijenjene naknade za korištenje distribucijskog sustava za razdoblje od jedne godine, uvećano za PDV. Bankovna garancija mora biti važeća do isteka 60 dana od isteka prve godine trajanja ugovora o distribuciji.
2. Ukoliko je KORISNIK SUSTAVA uredno i u roku izvršavao ugovorne obveze prema OPERATORU DISTRIBUCIJSKOG SUSTAVA, OPERATOR DISTRIBUCIJSKOG SUSTAVA može razmotriti opciju da se kao sredstvo osiguranja plaćanja prihvati obična zadužnicu izdana sukladno Ovršnom zakonu, u visini 50 (pedeset) % iznosa sukladno OPĆIM UVJETIMA.
3. Sredstva osiguranja plaćanja čine sastavni dio UGOVORA, a za aktivirana (iskorištena) ili istekla sredstva primjenjuje se procedura utvrđena OPĆIM UVJETIMA. Ne predaja ugovorenog sredstva smatra se bitnom povredom obveza iz UGOVORA na koju se primjenjuju odredbe OPĆIH UVJETA o raskidu UGOVORA te ograničenju ili obustavi daljnje isporuke plina.

 Članak 10.

1. Sklapanjem ovog UGOVORA ugovorne strane se obvezuju da tijekom važenja ugovora u cijelosti prihvaćaju odredbe zakona kojima se uređuje energetski sektor, regulacija energetskih djelatnosti i tržište plina, kao i propisa donesenih na temelju tih zakona.
2. KORISNIK SUSTAVA razumije da se propisi vezani uz energetsku djelatnost distribucije plina razvijaju, te prihvaća da se, ako za vrijeme trajanja UGOVORA dođe do izmjene važećih zakonskih ili podzakonskih propisa zbog bilo kakve promjene u važećem regulatornom okviru, takva promjena mora automatski primijeniti na sve UGOVORE koji su na snazi u vrijeme stupanja na snagu promjene zakonskih odnosno podzakonskih propisa. Takve promjene će stupiti na snagu za sve korisnike sustava na isti dan koji odredi Agencija odnosno zakonodavac ili drugo nadležno tijelo, sukladno prijelaznim i završnim odredbama takvih akata.
3. Ugovorne strane suglasno utvrđuju da se podaci iz ovog UGOVORA smatraju poslovnom tajnom i da se kao takvi neće otkrivati ili učiniti dostupnim trećim stranama bez prethodnog pisanog odobrenja druge strane niti koristiti u svrhe koje prelaze okvire izvršenja ugovora o distribuciji plina. Ugovorna strana koja je neovlašteno učinila dostupnom informaciju koja se po ugovoru o distribuciji plina smatra povjerljivom, odgovorna je drugoj ugovornoj strani za time pretrpljenu štetu.

 Članak 11.

1. Ovaj UGOVOR sklapa se na neodređeno vrijeme, stupa na snagu danom obostranog potpisa, a primjenjuje se od trenutka obavljanja prve standardne usluge distribucije plina. Vrijeme i mjesto distribucije plina pojedinog krajnjeg kupca (OMM) definirano je Prilogom br. 1. ovog UGOVORA koje ovisi o provedenim postupcima promjene opskrbljivača.
2. KORISNIK SUSTAVA i OPERATOR DISTRIBUCIJSKOG SUSTAVA imaju pravo na raskid ovog UGOVORA sukladno uvjetima i proceduri koja je utvrđena OPĆIM UVJETIMA.
3. Ako ugovorne strane ne mogu ugovorne odnose riješiti međusobnim sporazumom, u slučaju spora ugovara se mjesna nadležnost stvarno nadležnog suda u Rijeci.
4. Ovaj UGOVOR sklopljen je u četiri (4) primjerka, po dva (2) za svaku ugovornu stranu.

OPERATOR DISTRIBUCIJSKOG SUSTAVA: KORISNIK SUSTAVA:

**ENERGO d.o.o.**

Direktor: Direktor:

Marko Križanec, dipl. ing., EMBA

………………………………… …………………………………

 U Rijeci, \_\_\_\_\_\_\_\_\_\_\_\_\_\_\_\_\_\_\_\_\_

**Kontakti:**

Energo d.o.o.

Ime i prezime kontakt osobe: Ime i prezime kontakt osobe:

tel.: tel.:

e-mail: e-mail: